钦定古今图书集成/明伦汇编/闺媛典/第122卷 > 张邦彦妻林氏
## 钦定古今图书集成/明伦汇编/闺媛典/第122卷 > 张邦彦妻林氏

按《宁波府志》：“林氏，张邦彦妻，鄞人。其夫以视其弟检
讨邦奇上京师，道病卒，林年二十六，闻讣，哀毁异常，
每遇忌日，犹痛哭几死。人怜其无子，有劝之自逸者，
曰：‘舅姑在堂，叔氏远宦，米盐细事，将谁委乎’？乃日执
烹饪，治酒浆，夙兴夜寐，孝养二亲不衰。年逾六十而
终，贞白如一日。诏旌其门。”